Wia immer öppa wieder, schriib i d'Antworta und miini Gedanka direkt do inna:    Da erschti Werktig! Noch 3 langa und schöna Feriawucha! Feriatäg, won i Dii oft bi miar han dürfa  schätza! Won i Diina jugendlich schöna Körper han dürfa schtraichla und liabkosa, a Ziit voller Liabi, Nöchi und Zärtlichkeit! Und jetz! Dä blödi Alltag! Jo, miar händs beidi gwüsst, dass dia schöni Ziit amol vorbii goht! I hans eifach verdrängt, ussagschoba .... wiit wäg vu miar! Dr graui Alltag holt schu i! Schnäll und unbarmherzig!  In Gedanka nimm i Dii immer no (wieder) in miini Arma und druck Dii fescht an mii, schtraichla Diar übers Hoor, küss Dr zährtlich Diina Hals ... Diis Ohrläppli ............  Diini so jugendlicha Busa ....................  Das alles isch schöner gsi, als i miar so lang schu in miina einsama Träum immer wieder erhofft han!  Sehnsucht und Trurigkeit machend sich innera unbeschriiblicha Wälla vu Emotiona durch miin Körper breit .... dia klassischi Musik im Hintergrund und da düschteri Himmel farussa überschtrichend dia ganzi Schtimmig mit amna Mantel us herbschtlicher Melancholie .................................... I vermissa Dii!!!    Han hüt noch am Mittagässa  fascht 2 Schtund gschlofa! Farussa uf da Bank .. d'Tropfa vum Räga uf am Dach händ mii so richtig iglullt. Mag mii no nit so richtig am graua Alltag hiigeh! Nai, kai Angscht, i schaff das schu no .... alles a Frog vu'r Ziit!    Obwohl Sabrina zwüsche Fernseh und PC hi und her got, schrieb ich Dir e paar Ziile. Somit sehsch, dass i Di nit vergässe tue!!!!!! Jetzt kunnt au bi mir langsam sLangizyt ufe nach Dir... vor allem sit em Delefon vo hüte.  Au i kumm immer wie meh in Alldag und s'tägliche zämmeläbe mit em Peter kunnt wieder immer wie meh ufe, vor allem wien i jetzt au weiss, dass es au öppis anders im Läbe git..... Wie wär ächt sZämmeläbe vo uns zwei???    Schtella miar das lieber gar nit erscht vor ... sicher sehr harmonisch und ufenand usgrichtet .... mit viil Schtreicheleinheita!!!    Oder in andere Ehene oder  Partnerschafte??? Isch dr Alldag ächt überall so wie bi uns???